અંબોડાની વાત કરી જ છે તો એવુ પણ નથી કે તમારે સિમ્પલ અંબોડો જ લેવો. ઘણી સાડી એવી હોય છે કે જેમાં મેસી લુક અંબોડો પણ સારો લાગે છે. દિપીકા પદુકોણને તમે ઘણી વાર આ પ્રકારના લુકમાં જોઇ હશે. મેસી લુક અંબોડો બનાવી, આગળથી લટ બહાર કાઢી હેર સ્ટાઇલ કરશો તો એ ખૂબ જ સરસ લાગશે. હવે તમે એવુ માનતા હોવ કે ચોટલાની ફેશન જૂની થઇ ગઇ છે તો એ તમારી વાત તદ્દન ખોટી છે. ટ્રેડિશનલ ડ્રેસમાં ચોટલો હંમેશા સરસ જ લાગે છે. ચોટલો તમે સરસ રીતે ઓળો કે પછી એને મેસી લુક આપો બંને પ્રકારના ચોટલા ટ્રેડિશનલ ડ્રેસ પર સારા લાગશે. આ સિવાય તમે સાઇડમાં પાંથી પાડીને પણ વાળ ઓળી શકો છો. વાળને નીચેથી થોડા ટર્ન કરીને અથવા તો કર્લ્સ કરીને સાઇડ પાંથી પાડી દરેક વાળને આગળની સાઇડ લઇ લો. આ પ્રકારની હેરસ્ટાઇલની સૌથી સારી વાત એ છે કે આમાં વધુ સમય નથી જતો. કોઇપણ ટ્રેડિશનલ ડ્રેસ સાથે આ હેરસ્ટાઇલ બ્યુટીફુલ લાગશે.